คือแต่ก่อนหนูตอนทำก็ไม่มีปัญหาอะไรนะคะ แต่พักหลังพอช่วยตัวเองเสร็จจะมีอาการปวดหน่วงๆที่ข้างขวาค่ะ บางทีก็เป็นมากค่ะ และหลังเสร็จส่วนใหญ่หลังจากนั้น2-3วันประจำเดือนก็จะมาค่ะ ทั้งที่ยังไม่ถึงรอบนะคะเป็นแบบนี้บ่อยมากค่ะ ไม่เคยมีเพศสัมพันธุ์นะคะ มีผิดปกติตรงไหนบ้างไหมคะ กลัวจะเป็นอันตรายในอนาคตค่ะ
สวัสดีค่ะ การสำเร็จความใคร่ด้วยตัวเองนั้น ไม่น่าจะมีผลเสียอะไรที่ชัดเจนหากไม่ได้หมกมุ่น ทำบ่อยๆ หรือทำรุนแรงจนเกินไป และไม่น่าจะมีผลต่อรอบเดือนโดยประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่เป็นรอบเดือนนั้น อาจจะมีสาเหตุต่างๆเช่น มีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งถ้าประจำเดือนมาไม่เป็นรอบอยู่ตลอด ควรไปพบแพทย์เพื่อตรวจหาสาเหตุที่แน่ชัดต่อไป ถ้าไม่เคยมีเพศสัมพันธ์ก็ไม่น่าจะเกี่ยวกับการตั้งครรภ์ ในเบื้องต้นไม่ซื้อยาปรับฮอร์โมนใดๆมาใช้เอง